Þátturinn Tíu Dropar verður á dagskrá FM Trölla í dag kl. 13 – 15 Það eru „ Tröllahjónin “ Kristín Sigurjóns og Gunnar Smári sem stjórna þættinum . Hringt verður í góða gesti og leikin tónlist úr ýmsum áttum . FM Trölli næst á FM 103.7 á Tröllaskaga , 102.5 á Hvammstanga og nágrenni og auðvitað um allan heim á vefnum trolli.is Hægt er að hlusta á þáttinn með því að smella á hlusta efst á síðunni eða hér : Hlusta Við ætlum að gefa veglega gjöf , tvö gjafabréf í “ naglaásetningu ” frá Huggulegum Nöglum á Dalvík . Stofan Huggulegar neglur á Dalvík í eigu Hugrúnar Óskar Ágústsdóttur er eins árs um þessar mundir . Þar er boðið upp á handsnyrtingu með lökkun sem endist í nokkrar vikur . Gel styrkingu á eigin neglur , gelneglur með lengingu og tásudekur . Í öllum meðferðum eru neglur og naglabönd snyrt , notað gel þegar við á og lökkun með gellakki sem endist í nokkrar vikur . Naglabandaolía og nudd í lokin . Handsnyrting og tásudekur tekur um 45 mín. og naglaásetning með lengingu tvo tíma . Æskilegt er að koma í lagfæringu á 4 vikna fresti sem tekur 1 - 1,5 tíma . Þar er mikið unnið með þunnar , viðkvæmar og nagaðar neglur og það eru margir ánægðir viðskiptavinir löngu hættir að naga neglurnar . Í boði eru yfir 50 litir af lakki til að velja úr og mikið úrval af skrauti t.d. skrautsteinar , glimmer , límmiðar og stimplar . Stofan er staðsett á 2. hæð í Ráðhúsinu á Dalvík og er opin kl. 8 - 16 virka daga en einnig er seinniparts-opnun á fimmtudögum .